recursal/SuperWikiNEXT-32B huggingface dataset:
**Антон Мирчев - Пешовски** (Тресонче, Дебарско;  1890
 - Москва,  1942
) — македонски комунист, учесник во Октомвриската револуција.

Животопис
---------

Антон (Доне) Мирчев (Мирчин) - Пешкоски е роден во Тресонче во маалото Пешковци и бил брат на учителот Крсте Мирчески. Во 1906 година заминал во Русија. Станал член на Македонската колонија во Петроград и бил потписник на неколку нејзини акти во списанието „Македонски голос" (1914). Од 1914 година учествува во повеќе напредни групи во Русија. Во 1916 година во една полициска провала е затворен и протеран во Сибир. Потоа се враќа во Петроград и во 1917 година станува член на Македонскиот револуционерен комитет во Петроград. По избувнувањето на Октомвриската револуција зема учество во неа и учествува во нападот на Зимскиот дворец. За време на револуцијата бил член на петроградскиот револуционерен комитет и соработувал со Владимир Илич Ленин и Кристијан Раковски.[] Назначен е за еден од раководителите на монополот за шпиритус и член на контролната петорка за снабдувањето и исхраната на градот.

Кога во јануари 1918 година во Петроград е формирана групата на балкански комунисти, тој, заедно со Михаил Антонов, Владимир Каваев и Елена Каваева, зема активно учество во нејзината работа. Во 1918 година станува член на Руската комунистичка партија (болшевици). Потоа се вклучува во Првиот интернационален баталјон на Црвената армија за борба против контрареволуционерите и интервенционистите.

Доне станал и функционер во Комунистичката интернационала, како и министер во владата на Украина, составена по Октомвриската револуција од 1918 година.[]

Во 1920 година како комунистички емисар ја посетува Југославија и Бугарија. По враќањето во Русија, завршува инженерство. Испратен е во Сибир каде работел на обновата и изградбата на Магнитогорск.

Постојат две верзии за неговата смрт во 1942 година. Според првата Доне Мирчев починал во болница во Москва болен од туберкулоза. Според втората, тој мистериозно исчезнал една ноќ во 1942 година во Москва кога германските војски биле пред портите на главниот советски град.

Наводи
------

1. ↑  Ѓ. Миљковиќ „И тие јуришаа на Зимскиот дворец", „Нова Македонија", 7 ноември 1972 година, 6 стр.
2. ↑  Енциклопедия „България", том 4, Издателство на БАН, София, 1984, 278 стр.
3. ↑  Стојан Ковачески, Марјан Димитријевски „Д-р Владимир и Д-р Елена Каваеви", Центар за култура „Браќа Миладиновци" – Струга, Струга, 2010, 22-23 стр.
4. ↑  „Македонска енциклопедија", МАНУ, Скопје, 2009, 1156-1157 стр.
5. ↑  „Антон Мирчев - Пешкоски", tresonce.com.mk
Климе Садило (1880-1965) бил македонски музичар од Охрид кој дејствувал во периодот од 1905 до неговата смрт во 1965 година. Садило свирел на виолина, покрај тоа свирел и на ут. Своето школување го започнал во Битола кај семејството Лозанчеви, каде ја купил и својата виолина. Во 1905 година, на свадба во Битола каде свирел со својот татко Григор и со уште еден дајреџија, се охрабрил да ја испее песната "*Надеваш ли се султане, на пролет комити да дојдат"*, по што бил уапсен од турските заптии и лежел во затвор една година. Следната година, во 1906, Садило ја оформил и својата тајфа *"Такамот на Садиловци"*, по ослободувањето преименувана во ***"**Охридски Трубадури"*. Садиловци биле третата генерација на охридски свирачи, пред нив дејствувала тајфата на Климе Курте, и пред нив тајфата на Ангеле Караѓуле. Во 1959 година, Садиловци издале лонг-плеј плоча на Бродвеј насловена *"**Macedonian Folk Songs and Dances"***. А подоцна, во 1961 година, објавуваат и уште една, овој пат сингл плоча насловена ***"Frosina sedit na vrata"** з*а дискографската куќа **Југотон.**
Михил де Ројтер (Флисинген, 24 март 1607 - Заливот на Сиракуза, 29 април 1676) бил холандски адмирал.

Михил де Ројтер е еден од најпознатите поморски херои во холандската историја, се смета и за најголемиот адмирал во времето кога живеел. Де Ројтер наизменично бил во служба на холандската држава, разни бродосопственици, а извесен период се занимавал и со лов на китови.

Де Ројтер ја започнал неговата кариера како обичен зеландски морнар. Околу неговата триесетта година станал капитан, прво во служба на трговската куќа Лампсинс, а потоа за себе. Збогатен, одамна се имал збогувано со морето сè до 1652 кога започнала Првата англо-холандска војна, кога воената морнарица на Зеланд упатила апел на де Ројтер и неговото чувство на должност да застане на чело на воената флота. Од овој момент, останува трајно во служба на морнарицата, за време на првите три англо-холандски војни. После мировниот договор со Англија во 1653 како вице-адмирал на Амстердамскиот адмиралитет учествувал во повеќе војни во Балтичкото Море и во акции против пиратерија во Средоземното Море. При крајот на 1664, за време на Втората англо-холандска војна, освоил повеќе тврдини покрај брегот на Западна Африка. Подоцна тргнал кон Америка за да нападне повеќе англиски колонии. При неговото враќање дома во 1665 бил промовиран од генерал-адмирал во генералисимус од страна на великикот пенсионарис Јохан де Вит. Ова предизвика соперништво со Корнелис Тромп, политички непријател на де Вит. Во понатамошниот тек на војната де Ројтер постигнал голем успех, особено со Битката кај Медвеј во 1667 при што Англија била принудена да потпише мировен договор. Во Третата англо-холандска војна де Ројтер ја спасил Холандската Република со тоа што успеал да ја оштети англо-француската флота. Во 1672 бил убиен де Вит, заговор во кој учествувал Тромп, но Вилијам III Орански го задржал де Ројтер како генерал-адмирал. Во 1676 де Ројтер загинал близу Сицилија откако бил испратен со слаба ескадрила да помогне на шпанската флота во нивната борба против Франција.
Филип Холендер
**Филип Холендер** (роден на 27 јули 1994) — унгарски фудбалер кој игра за ФК Хонвед.

Меѓународен
-----------

И покрај тоа што е роден во Крагуевац , СР Југославија (денес во Србија), неговиот дедо бил Унгарец а Холандер одлучил да ја претставува Унгарија на меѓународно ниво и дебитираше за фудбалскиот тим на Унгарија под 21 година на 8 септември 2014 година. Тој дебитираше за сениорскиот тим на 18 ноември 2018 година во натпреварот од 2018/2019 УЕФА на националните лиги Ц против Финска.

Клупска статистика
------------------

| Клуб | Сезона | Лига | Куп | Лигашки Куп | Европа | Вкупно |
| --- | --- | --- | --- | --- | --- | --- |
| Наст | Голови | Наст | Голови | Наст | Голови | Наст | Голови | Наст | Голови |
| **Хонвед** |
| 2012-13 | 5 | 0 | 0 | 0 | 1 | 0 | 0 | 0 | 6 | 0 |
| 2013-14 | 23 | 3 | 3 | 1 | 4 | 0 | 3 | 3 | 33 | 7 |
| 2014-15 | 20 | 3 | 2 | 0 | 4 | 0 | 0 | 0 | 26 | 3 |
| 2015-16 | 28 | 2 | 2 | 1 | - | - | 0 | 0 | 30 | 3 |
| 2016-17 | 27 | 2 | 4 | 3 | - | - | 0 | 0 | 31 | 5 |
| 2017-18 | 23 | 4 | 7 | 1 | - | - | 0 | 0 | 30 | 5 |
| 2018-19 | 18 | 6 | 0 | 0 | - | - | 4 | 2 | 22 | 8 |
| Вкупно | 144 | 20 | 18 | 6 | 9 | 0 | 7 | 5 | 178 | 31 |
| **Кариера Вкупно** |  | **144** | **20** | **18** | 6 | 9 | **0** | **7** | **5** | **178** | 31 |

Наводи
------

1. ↑   at Hatharom
2. ↑  Filip Holender at Soccerway
3. ↑  „Hungary v Finland game report". UEFA. 18 November 2018.

Надворешни врски
----------------

* HLSZ Архивирано на 19 август 2013 г.
* Филип Холендер на National-Football-Teams.com
**Зоолошката градина Палиќ** има површина од 10 хектари (25 ари) формирана е во 1949 година и се наоѓа во Палиќ, Северна Србија, дел од градот Суботица, 5 километри од автопатот Е75 Будимпешта – Белград.

Историја
--------

Се верувало дека езерската вода и калта на езерото Палиќ имаат лековита моќ, а од средината на 1880-тите до почетокот на Првата светска војна, Палиќ била популарна спа дестинација. По Втората светска војна, зоолошката градина била замислена како дел од обидот да се подобри туризмот во областа. Зоолошката градина била отворена во 1949 година.

Животни
-------

Зоолошката градина е дом на околу 150 видови на животни, вклучувајќи мајмуни, елен, антилопа, зебри, жирафи, лавови, слонови, камили, тигри, волци, белите мечки, ему, ноеви и други птици, како и змии, влекачи, и тарантули. Зоолошката градина е дом и на некои домашни животни, вклучувајќи магариња, кози и коњи .

Уредување
---------

Зоолошката градина е составена од езерца и фонтани, како и повеќе од 270 видови дрвја и грмушки, вклучувајќи либански кедри, секвои и ариш, како и многу домашни видови. Северниот дел на зоолошката градина е покриен со зимзелени дрвја, а јужниот дел е претежно листопаден. Зоолошката градина вклучува детско игралиште и зоолошка градина за галење.

Галерија
--------

* 
* 
* 
* 
* 
* 
* 
* 
* 
* 
* 
* 
*

Белешки
-------

Надворешни врски
----------------

* Матична страница
|  |  |  |  |
| --- | --- | --- | --- |
| 

|  |  |  |
| --- | --- | --- |
| < 4 век п.н.е. | 3 век п.н.е. | 2 век п.н.е. > |

 |
| 1 | 2 | 3 | 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 49 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 93 | 94 | 95 | 96 | 97 | 98 | 99 | 100 |

**207 п.н.е.** — година според општоприфатениот календар. Тоа била 207. година пред новата ера, 207. од првиот милениум п.н.е. 7. од 3 век п.н.е. и осма од 200-тите п.н.е.

Други календари
---------------

Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5301 и 5302 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4543 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3553 и 3554 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 546.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 207 година се протега во 2429 и 2430, додека според второто гледиште, годината трае во текот на 2489 и 2490 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, и годината ја брои како 336. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 853 и 852 исламска година пред хиџра.

Настани
-------

* ...

Личности
--------

* ...

Откритија
---------

* ...
**Јоханес (Жоао Еванџелиста) Рик** (19 јануари 1869 - 1946) бил бразилски свештеник и миколог роден во Австрија, кој се смета за „татко на бразилската микологија". Тој бил првиот што систематски го документирал габичниот биодиверзитет, особено макрогабите, во јужен Бразил. Рик воспоставил комуникација со неколку современи миколози, како што се Џакомо Бресадола, Кертис Гејтс Лојд, Хајнрих Рем и Ханс Сидоу, кои му помогнале да ги идентификува неговите бразилски колекции. Рик бил учител во Фелдкирх од 1894 до 1898 година пред да стане студент по теологија во Фалкенбург (Холандија) од 1899 до 1902 година. Откако се преселил во Бразил во 1902 година, бил учител до 1915 година, потоа социјален работник од 1915 до 1929 година и на крајот професор по теологија до 1942 година.

Избрани дела
------------

Рик, Ј. (1960). „Базидиомицети Eubasidii во Рио Гранде до Сул - Бразилија 4.Meruliaceae, Polyporaceae и Boletaceae". Ботаничка серија Iheringia **7** : 193–295.

Поврзано
--------

* Fidalgo O. (1962). „Rick, o pai da micologia brasileira". *Rickia*. **1**: 3–11.
* Torrend C. (1918). „Le Rev. Pere Johannes Rick, S. J.". *Mycological Notes*. **53**: 750–751.

Наводи
------

1. ↑  Barbosa, Mmb (2014). „Two new records of Cyathus species for South America" (PDF). *Mycosphere*. **5** (3): 425–428. doi:10.5943/mycosphere/5/3/5.
2. ↑  Baltazar, Juliano M.; Da Silveira, Rosa Mara B.; Rajchenberg, Mario (2013-05-29). „Asterostromella roseola Bres. ex Rick is combined in Dendrocorticium (Corticiaceae, Agaricomycetes)". *Phytotaxa*. **104** (1): 49. doi:10.11646/phytotaxa.104.1.7. ISSN 1179-3163.
3. ↑  Bisby, Guy Richard; Kirk, P. M.; CABI Bioscience (2008). *Ainsworth & Bisby's dictionary of the fungi* (10 ed. изд.). Wallingford, Oxon, UK: CABI. ISBN 978-0-85199-826-8. OCLC 313019371.CS1-одржување: излишен текст (link)
Палацо комунали, Пјаца Аурелио Сафи во Форли
**Пјаца Аурелио Сафи** се наоѓа во срцето на Форли, Италија и нуди некои од најинтересните градски знаменитости. Кои имаат трапезоидна форма и е околу 128 метри долги и 87 метри широк.

На средината на плоштадот стои статуата на Аурелио Сафи, која е опкружена и со некои од најистакнатите и најстарите градби во градот. На јужната страна од плоштадот кој се наоѓа опатијата Сан Меркуриале. До опатијата се наоѓа Палацо Паулучи де Калболи, која е изградена на почетокот на 18 век.

Источната страна на плоштадот ја зазема зграда на поштата, која е изградена во раните 1930-ти.

Комуналната палата ја зафаќа северната страна од плоштадот. Која е од 1000 година и сега е седиште на Градското собрание.

На западната страна, на аголот со Корсо Дијаз, се наоѓа и Палацо дел Подеста, која е изградена во готски стил во 1460 година. На неговата десна страна се наоѓа Палацо Албертини, елегантна зграда од 15 век во венецијански стил.

Надворешни врски
----------------

* Видеото од демонстрациите на еколозите на Пјаца Сафи во Форли од Forlì.tv Архивирано на 3 март 2016 г.
**„Сахара"** (англиски: *Sahara*) — филм на режисерот Золтан Корда од 1943 година. Автори на сценариото се режисерот, Џон Хауард Лосон (John Howard Lawson) и Џејмс О'Хенлон (James O'Hanlon), а главните улоги ги играат: Хамфри Богарт (Humphrey Bogart), Брус Бенет (Bruce Bennett), Џ. Керол Неиш (J. Carrol Naish) и Ден Дјуреа (Dan Duryea). Филмот бил номиниран за наградата „Оскар" во категориите: најдобар спореден глумец (Неиш), најдобра црно-бела фотографија (Рудолф Мате) и најдобар звук (Џон Ливадари).

Синопсис
--------

Дејствието на филмот се одвива во Либиската пустина, во 1942 година. Група американски војници се отсечени со нивниот тенк, додека нивната војска се повлекува за време на битката кај Ел Аламеин. Додека ја минуваат пустината, тие со себе земаат и група сојузнички војници кои, исто така, заостанале зад своите едници. Војниците остануваат без гориво, храна и вода, па се обидуваат да дојдат до едно утврдување во пустината, но таму се упатува и една голема германска воена единица...

Наводи
------

1. ↑  Filmovi Humphreya Bogarta: Sahara, američki film (пристапено на 13.3.2023)
**Васил Тројанов Бојанов** (бугарски: *Васил Троянов Боянов*; роден на 7 март 1978

 година во Сливен), познат како **Азис** — бугарски пејач, со ромска етничка припадност. Азис изведува песни претежно во жанрот чалга, жанр што може да се опише како бугарски поп-фолк.

Азис има соработувано и со други бугарски поп-фолк пејачи, како што се Глорија, Малина, Софи Маринова, Тони Стораро, и со бугарските рап-уметници - Устата и Ванко 1. Освен тоа, неговиот репертоар вклучува дуети со српски пејачи, меѓу кои и Индира Радиќ, Марта Савиќ и Јелена Карлеуша.

Азис учествувал на Евровизија 2006 година во дует со Маријана Попова со песната „*Let me cry*", останувајќи во полуфиналето.

Освен неговата заслужена кариера како вокал, тој неуспешно се натпреварувал на Бугарските парламентарни избори во 2005 година како член на партијата *ЕвроРома*.

Азис останува истакната личност на бугарската музичка сцена и ужива популарност и во другите балкански земји. Постојат многу шпекулации во медиумите за неговата сексуална ориентација. Во интервју за 2017 година, Азис изјавил: „Така, Господ ме направи циган, геј, дебел, тој едноставно не ми даде никаква ужасна болест." Во 2007 година, му се родила ќерка по име Раја.

Наводи
------

1. ↑  „Профилът на Азис" [Azis Profile]. *Slava.bg* (бугарски). Посетено на 4 January 2014.
2. 1 2  Silverman, Carol (24 May 2012). *Romani Routes: Cultural Politics and Balkan Music in Diaspora*. Oxford University Press. стр. 189. ISBN 9780195300949. Посетено на 3 January 2014.
3. ↑  Samson, J. (2013). *Music in the Balkans*. *Google Books*. BRILL. стр. 610. ISBN 9789004250383. Посетено на 1 January 2014.
4. ↑  Kenrick, D. (2010). *The A to Z of the Gypsies (Romanies)*. *Google Books*. Scarecrow Press. стр. 35. ISBN 9781461672272. Посетено на 1 January 2014.
5. ↑  Haj-Najafa, D. (12 May 2009). „Kitsch of the Day, Azis i Ustata's 'Tochno Sega'". *The New York Times*. Men's Fashion blog. Посетено на 1 January 2014.
6. ↑  Watkins, R.; Deliso, C. (2008). *Bulgaria*. Lonely Planet. стр. 52. ISBN 9781741044744. Посетено на 1 January 2014 – преку Семрежен архив. azis bulgaria.
7. ↑  Taras, R (2008). *Europe Old and New: Transnationalism, Belonging, Xenophobia*. *Google Books*. Rowman & Littlefield. стр. 200. ISBN 9780742557345. Посетено на 1 January 2014.
8. ↑  Fricker, K; Gluhovic, M, уред. (2013). *Performing the 'New' Europe: Identities, Feelings and Politics in the Eurovision Song Contest*. *Google Books*. Palgrave Macmillan. ISBN 9781137367976. Посетено на 1 January 2014.
9. ↑  Imre, A (2009). *Identity Games: Globalization and the Transformation of Media Cultures in the New Europe*. *Google Books*. MIT Press. стр. 125. ISBN 9780262090452. Посетено на 1 January 2014.
|  |
| --- |
|  **Свети Димитриј** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Битолско |
| **Парохија** | Старавинска |
| Местоположба |
|  |
| **Координати** | 41°02′13.7″N 21°44′33.9″E﻿ / ﻿41.037139° СГШ; 21.742750° ИГД﻿ / 41.037139; 21.742750Координати: 41°02′13.7″N 21°44′33.9″E﻿ / ﻿41.037139° СГШ; 21.742750° ИГД﻿ / 41.037139; 21.742750 |
| **Место** | Будимирци |
|  **Општина** | Новаци |
|  **Држава** | Македонија |
| Општи податоци |
| **Покровител** | Свети Димитрија Солунски |
|  **Завршено** | 18602000 (обновена) |
| Архитектонски опис |
|  **Архит. тип** | еднокорабна |
|

**Свети Димитриј** – манастирска црква на Трновскиот манастир, Македонија.

Историја
--------

Црквата била изградена во 1860 година, но била разрушена во 1918 година, па била обновена во 2000 година.

Во внатрешноста на црквата се наоѓа фотографија на Стојанка Ајдерова, која била иницијатор за изградба на црквата.

Архитектура
-----------

Градбата на црквата е мала еднокорабна со четириаголна основа и полукружна апсида на источната страна. Влезот е сместен на западната страна, а непосредно над влезната врата има вдлабнат крст. Над крстот има ниша во којашто се наоѓаат две помали икони во лоша состојба, од кои на едната е насликан Свети Димитриј како јава коњ, а на другата е прикажана Богородица со Исус. Црквата е еднокорабна. Внатрешноста на црквата не е зографисана, но изобилува со бројни икони и слики закачени по ѕидовите. Иконостасот содржи два реда со икони над ѓаконовите порти и царските двери.

Камбанаријата на црквата е со квадратна основа и се состои од два дела. Долниот дел има нешто поголема основа и на неговата јужна страна е сместен влезот. Горниот дел е подолг и во висина на ѕвоното има по една отворена монофора на секоја страна.

Галерија
--------

* Поглед на цркватаПоглед на црквата
* Јужната странаЈужната страна
* АпсидатаАпсидата
* Крстот и нишата над влезотКрстот и нишата над влезот
* ВнатрешностаВнатрешноста
* Слика со Тајната вечераСлика со Тајната вечера
* КамбанаријатаКамбанаријата
* Иницијаторот за изградба на цркватаИницијаторот за изградба на црквата

Поврзано
--------

* Трновски манастир
* Црква „Св. Никола" - Будимирци
* Будимирци
* Преспанско-пелагониска епархија
* Битолско архијерејско намесништво
* Старавинска парохија

Наводи
------

1. ↑  „Трново Архивирано на 5 октомври 2021 г.". *Мој Роден Крај*.
2. ↑  „Будимирци – мариовско село во прегратките на Ниџе планина". *Оф Роуд - Македонија*.

Надворешни врски
----------------

* 

* Црква „Св. Димитриј" - Будимирци на Ризницата ?
**Тијани Рајндерс** (роден на 29 јули 1998 година) — холандски професионален фудбалер кој игра како играч од средниот ред за клубот од Серија А, Милан .

Ран живот
---------

Роден во Зволе, Рајндерс е син на Мартин Рејндерс и брат на Елијано Рајндерс кои исто така се професионални фудбалери.  Рејндерс има индонезиско потекло преку неговата мајка.

Клупска кариера
---------------

### Рана кариера

Улогата на Рајндерс во фудбалската сцена започнала на млада возраст, каде што ја започнал својата кариера во младинскиот тим на ФК Твенте. За тимот на ФК Твенте настапувал до 17 години, кога бил ослободен и започнал да настапува за ЦСВ '28 и да игра една година од 2015 до 2016 година 

Во 2016 година, Рајндерс се приклучил на неговиот роден тим ПЕЦ Зволе У-19 каде потоа се појавил во првиот тим на клубот од Ередивизие. Дури и во ПЕЦ Зволе, Рајндерс настапувал само една година.

### АЗ Алкмар

Во 2017 година, тој преминал во тимот на АЗ до 21 година и се преселил во првиот тим во 2018 година 

Во 2020 година, тој бил позајмен на РКЦ Валвијк на шест месеци, од јануари до јуни.  Потоа, Рајндерс се вратил во АЗ и станал дел од првиот тим, во кој успеал да игра во полуфиналето на Конференциската Лига Европа 2022-2023. 

### Милан

На 19 јули 2023 година, Рајндерс се приклучил на клубот од Серија А, Милан, потпишувајќи петгодишен договор до јуни 2028 година

Меѓународна кариера
-------------------

Во јуни 2023 година, Рајндерс го добил својот прв официјален повик во репрезентацијата на Холандија за финалето на Лигата на нации на УЕФА во 2023 година.

Наводи
------

1. ↑  „Reijnders in voetspoor vader". *www.peperbus.nl*. Архивирано од изворникот на 2022-02-13. Посетено на 2023-08-19.
2. ↑  „Kakak Beradik Keturunan Indonesia yang Berkarier di Eropa". 27 October 2019.
3. ↑  „Profil Tijjani Reijnders, Gelandang Andalan Eredivisie Keturunan Indonesia" (индонезиски). Посетено на 11 February 2022.
4. ↑  „Reijnders promoveert naar A-selectie". *www.az.nl* (англиски). Посетено на 2023-07-15.
5. ↑  „RKC Waalwijk huurt middenvelder Tijjani Reijnders van AZ". *BD*. Посетено на 2023-07-15.
6. ↑  „Glanzlos, aber effizient: West Ham schlägt Alkmaar und steht im Endspiel" (германски). Kicker. 18 May 2023.
7. ↑  „Official Statement: Tijjani Reijnders". AC Milan. 2023-07-19. Посетено на 19 July 2023.
8. ↑  „Oranjeselectie voor de UEFA Nations League Finals" [National team squad for the Nations League Finals] (холандски). 29 May 2023. Посетено на 29 May 2023.

Надворешни врски
----------------

* Тијани Рајндерс на WorldFootball.net
* Tijjani Reijnders Profile at Swarakyat Jakarta, according to Swarakyat.id

|  |  |  |  |
| --- | --- | --- | --- |
| 

| * п
* р
* у
ФК Милан  – моментален состав |
| --- |
|  |
| 
2 Калабрија · (к)
4 Бенасер ·
5 Бало-Туре ·
7 Адли ·
8 Лофтус Чик ·
9 Жиру ·
17 Леао ·
11 Пулишиќ ·
14 Рајндерс ·
16 Мењан ·
17 Окафор ·
18 Ромеро ·
19 Ернандес ·
20 Калулу ·
21 Чуквуезе ·
23 Томори ·
24 Кјер ·
25 Флоренци ·
27 Ориги ·
28 Тао ·
32 Побега ·
33 Круниќ ·
56 Салемакерс ·
57 Спортиело ·
80 Муса ·
83 Миранте ·
Manager: Пиоли
 |

 |
|  |
| --- |
|  **Свети Петар** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Битолско |
| **Парохија** | Беранечка |
| Местоположба |
|  |
| **Координати** | 41°07′04.5″N 21°26′32.5″E﻿ / ﻿41.117917° СГШ; 21.442361° ИГД﻿ / 41.117917; 21.442361Координати: 41°07′04.5″N 21°26′32.5″E﻿ / ﻿41.117917° СГШ; 21.442361° ИГД﻿ / 41.117917; 21.442361 |
| **Место** | Радобор |
|  **Општина** | Могила |
|  **Држава** | Македонија |
| Општи податоци |
| **Покровител** | Апостол Петар |
|  **Завршено** | 1891 |
| Архитектонски опис |
|

**Свети Петар** (во пишаните извори означувана како **Свети Петар и Павле**) — главна селска црква во селото Радобор. Црквата се наоѓа во средишниот дел на селото.

Историја
--------

Црквата е изградена во 1891 година.

Архитектура
-----------

Градбата на црквата има правоаголна основа со украсена полукружна апсида на источната страна. Главниот влез на црквата е сместен на западната страна до која е доградена припрата, а црквата има и спореден влез кој се наоѓа на јужната страна. Над споредниот влез има празна ниша со мермерна плоча на која се испишани податоци за црквата. Објектот е изграден од варовник и во целост е покриен со кров од ќерамиди. Дворот на црквата е ограден со бетонска ограда и во него се сместени камбанаријата, селските гробишта, како и помошен објект. Камбанаријата се издига над оградата на дворот од црквата, непсоредно од левата страна на влезната порта. Таа има квадратна основа во долниот и осумаголна во горниот дел. Долниот дел се состои од три скалески подделови. Горниот дел од камбанаријата содржи по два реда монофори, распоредени по една на секоја од осумте страни.

Галерија
--------

* Влезната порта од дворотВлезната порта од дворот
* Главниот влезГлавниот влез
* Споредниот влезСпоредниот влез
* Плочата над споредниот влезПлочата над споредниот влез
* АпсидатаАпсидата
* КамбанаријатаКамбанаријата
* Помошниот објектПомошниот објект
* Селските гробиштаСелските гробишта

Поврзано
--------

* Радобор
* Преспанско-пелагониска епархија
* Битолско архијерејско намесништво
* Беранечка парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 15. ISBN 978-608-65143-2-7.
2. ↑  „Радобор Архивирано на 5 јули 2021 г.". *Мој Роден Крај*.

Надворешни врски
----------------

* Црква „Св. Петар" - Радобор на Ризницата ?
Ел Пасо
**Ел Пасо** е седиштето на округот Ел Пасо во американската сојузна држава Тексас. Се наоѓа во југозападот на земјата. Според пописот од 2020, градот има 678,815 жители. Тој е шестиот најголем град во Тексас и 21 најголем град во САД. Округот Ел Пасо брои 736,310 жители.

Ел Пасо се наоѓа на брегот на реката Рио Гранде, наспроти градот Хуарез кој е од другата страна на границата, во Мексико. Двата града формираат двонационална метрополитенска област со околу 2,280,782 жители.

Ел Пасо е дом на Универзитетот во Тексас при Ел Пасо. Форт Блис, поголема инсталација на Армијата на САД, лежи на истокот и североистокот од градот. Френклиновите Планини се протегаат во Ел Пасо од север и речиси го делат градот на два дела.

Историја
--------

Археолошките докази во местата Кистоун и Хуеко Тенкс укажуваат на постоење на населба во регионот на Ел Пасо која постоела илјадници години (видете: Моголонска култура). Манзо, Сума и Јумано Индијанците биле откриени од најраните шпански истражувачи. Овие луѓе се асимилирале во локалните дојденски народи, станувајќи дел од Местицо културата која е превалентна во Мексико и делумно во југозападот на САД. Други, пак, се смешале со различните групи на Мескалеро Апачи кои талкале со години низ овој регион.

Наводи
------

1. ↑  „QuickFacts: El Paso city, Texas". United States Census Bureau. Посетено на 21 August 2021.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
50 најголеми градови во САД по население |
| --- |
|  |
| 

|  |  |  |  |  |  |
| --- | --- | --- | --- | --- | --- |
|     | 
1. Њујорк
2. Лос Анџелес
3. Чикаго
4. Хјустон
5. Финикс
6. Филаделфија
7. Сан Антонио
8. Сан Диего
9. Далас
10. Сан Хозе

 | 
11. Детроит
12. Џексонвил
13. Индијанаполис
14. Сан Франциско
15. Колумбус
16. Остин
17. Форт Ворт
18. Мемфис
19. Шарлот
20. Балтимор

 | 
21. Ел Пасо
22. Милвоки
23. Бостон
24. Сиетл
25. Нешвил
26. Денвер
27. Вашингтон
28. Лас Вегас
29. Луисвил
30. Портланд

 | 
31. Оклахома Сити
32. Тусон
33. Атланта
34. Албакерки
35. Фресно
36. Лонг Бич
37. Сакраменто
38. Меса
39. Канзас Сити
40. Кливленд

 | 
41. Вирџинија Бич
42. Омаха
43. Мајами
44. Оукленд
45. Талса
46. Минеаполис
47. Колорадо Спрингс
48. Роли
49. Хонолулу
50. Арлингтон

 |

 |

 |

|  |  |
| --- | --- |
| Stub icon | *Оваа статија за место во САД е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 158903862
* LCCN: n79121678
* GND: 4085550-8
* SUDOC: 027534154
* BNF: cb11955411v (податоци)
* NKC: ge1097994

 |

 |
**Покраина** територијална и административна единица во рамките на некоја суверена држава.

Во многу земји оваа целина се нарекува „**провинција**", што потекнува од латинските поими *pro-* („во име на") и *vincere* („победува, запоседнува"). Така, провинцијата претставувала територија под власта на римски магистрат кој ја управувале во име на неговата држава. Во тој облик, првите провинции се јавуваат во републиканскиот период и се однесуваат на поголеми подрачја под римско владение (на пр. провинцијата Македонија).

Во многу федеративни и конфедеративни држави, покраината не е јасно потчинета на централната власт, туку се смета за суверена во однос на разни уставни функции. Класичен случај од оваа категорија се Косово и Метохија и Војводина во СФРЈ.

Улоги
-----

Како засебни управни единици се јавуваат покраините на Филипините, Холандија, Белгија, Шпанија и Италија; и големи автономни области како оние во Канада, Конго и Аргентина.

Во Италија и Чиле, покраината е второстепена административна единица во состав на регионот, кој е првостепена (најкрупна) единица во земјата. Во тие случаи, покраините понатаму се делат на општини, окрузи и сл.

Поврзано
--------

* Регион
* Вилает
* Војводство
* Покраини по земји

Наводи
------

1. ↑  „провинција" - Дигитален речник на македонскиот јазик
**Фил Мекензи** (роден на 25 февруари 1987 година во Оуквил) е пензиониран канадски играч во рагби. 

Мекензи играше за колеџот „Еплиби" и „Оуквил Крстоносци" во Онтарио и за Универзитетот „Викторија" во Британска Колумбија. 

Во 2009 година, Мекензи го потпиша својот прв професионален рагбиски договор со Ковентри РФЦ. Следната година Мекензи се потпиша со ново промовираниот клуб на првенството РФУ, Ешер РФЦ. Договорот на Мекензи со Ешер му овозможи да тренира и со лондонските оси. Ова му даде можност на Мекензи редовно да се појавува во Авива А Лигата како дел од составот на лондонските „Васи".

Наводи
------

1. ↑  Phil Mackenzie player profile Scrum.com
2. ↑  Esher sign Coventry's Phil Mackenzie BBC Sport
Владимир Проп во 1928. Советски книжевен историчар, универзитетски професор, писател и филолог.
**Наратологијата** е проучување на наративот и наративната структура и начините на кои тие влијаат на нашата перцепција. Иако, во принцип, зборот може да се однесува на кое било систематско проучување на наративот, во практика неговата употреба е многу поограничена. Поимот е англизам од францускиот поим narratologie, скован од страна на Цветан Тодоров. Наратологијата се применува ретроспективно, на дела кои потекнуваат уште пред времето кога овој поим е скован. Нејзиното теоретско потекло може да се следи сè до Аристотел, меѓутоа одлучено е дека модерната наратологија е започната со Руските Формалисти, особено со Владимир Проп (Морфологија на народна приказна, 1928).

Историја на поимот
------------------

Потеклото на наратологијата и дава силна асоцијација со структуралистичката потрага за формален систем на корисен опис применуван на која било наративна содржина, по аналогија со граматики користени како основа за расчленување реченици во некои форми на лингвистиката. Оваа постапка, сепак, не е типична за целокупната работа денес опишана наратологично. Во 1966 година посебно издание на списанието Комуникации се покажало како мошне влијателно, и поради тоа било земено предвид како истражувачка програма во тоа поле, па дури и манифест. Истата вклучува статии од Барт, Клод Бремонд, Генет, Греимас, Тодоров и други, кои пак често се однесувале на делата на Владимир Проп. Џонатан Кјулер (2001) ја опишува наратологијата како термин кој опфаќа многу насоки, имплицитно обединета во признавањето дека, наративната теорија бара разлика меѓу "приказна", низа на активности или настани замислени како независни од нивната манифестација во дискурсот, и „дискурс" дискурзивнa презентација или нарација на настани. Руските формалисти први предложиле таква разлика, вработување на куплет фабулата и сижето. Структуралистичката претпоставка дека може да се испита фабулата и сижето одделно родила две сосема различни традиции: тематски и модална наратологија. Поранешната главно е ограничена на семиотичко формализирање на секвенци од кажаните дејствија, додека втората го испитува начинот на нивното кажување, нагласувајќи глас, точка на гледање, трансформација на хронолошкиот ред, ритам и честота. Многу автори имаат инсистирано на тоа дека, тематската и модалната наратологијата не треба да бидат гледани одделно, особено кога се работи со функцијата и интересот на наративната секвенца и содржината.
**„Заеднички кревет и маса"** (француски: *Domicile conjugal*) е француско-италијански филм од 1970 година, во режија на Франсоа Трифо (François Truffaut). Трифо е и еден од авторите на сценариото, заедно со Клод де Живре (Claude de Givray) и Бернар Ревон (Bernard Revon). Главните улоги ги играат: Жан-Пјер Лео (Jean-Pierre Léaud), Клод Жад (Claude Jade), Хироко Бергхауер (Hiroko Berghauer), Барбара Лаге (Barbara Laage), Даниел Жирар (Daniele Girard), Клер Диамел (Claire Duhamel), Даниел Булонже (Daniel Boulonger) и Даниел Секалди (Daniel Ceccaldi). Филмот претставува четврто продолжение на серијата за Антоан Дуанел, започната со филмот „400 удари". Во филмот се прикажува стапувањето во брак на Антоан, првата брачна криза и причините за разводот. Но, и покрај сериозниот заплет кој има полуавтобиографска позадина, сепак филмот го задржува ведриот тон на претходниот дел од серијата за Антоан. Основната разлика во однос на претходниет три филма се состои во настојувањето на Трифо да го претстави својто филмски јунак како млад човек кој се наоѓа на клучната раскрсница меѓу безгрижната малдост и обврските што ги носи зрелата возраст. Режиран во духот на францускиот нов бран, и овој филм наишол на блескави оцени од критиката.

Синопсис
--------

Конечно, на возраст од 26 години, Антоан Донаел (го игра Лео) стапува во брак со Кристин (ја игра Жад) и тие почнуваат среќен заеднички живот. Тој работи во цвеќарница, додека таа е професорка по виолина. Тие живеат во нов сопствен стан, а во соседството живеат необични, но симпатични луѓе. Набргу, по една незгода, Антоан ја напушта работата и се вработува во американска фирма која прави макети на бродови со далечинско управување. Еден ден, тој ја запознава убавата Јапонка Кјоко (ја игра Бергхауер) и започнува љубовна врска со неа, независно од тоа што Кристин е бремена.

Наводи
------

1. 1 2  РТС, Заједничка постеља и сто (пристапено на 20.4.2019)
2. ↑  Zajednički stol i postelja, francusko-talijanski film (пристапено на 14.5.2022)
Селекцијата на Србија на Светското првенство за жени на ФИБА 2014 година.
 Србија (црвено осветлено) против Турција на Светското првенствоза жени на ФИБА 2014 година.
 Шампионите на Евробаскет 2015 на српски печат од 2015 година
**Женската кошаркарска репрезентација на Србија** (српски: *Женска кошаркашка репрезентација Србије / Ženska košarkaška reprezentacija Srbije*) ја претставува Србија на меѓународни натпревари во женска кошарка и е контролирана од Кошаркарската федерација на Србија. Србија во моментов е европски шампион и се наоѓа на седумнаесеттото место на Светската ранг листа на ФИБА.

На меѓународни натпревари порано беше претставувана како „женска кошаркарска репрезентација на СР Југославија / Србија и Црна Гора" до 2006 година. Кога Србија стана независна, таа стана држава наследничка на Србија и Црна Гора и, според тоа, резултатите од претходната држава СР Југославија / Србија и Црна Гора со право и припаѓаат.

За резултатите пред 1992 година, видете ја женска кошаркарска репрезентација на Југославија.

### Забележителни играчи

* **МВП на ФИБА Евробаскетот**
	+ Ана Дабовиќ – 2015 г
	+ Соња Васиќ – 2021 година
* **Тим на сите турнири на ФИБА Евробаскет**
	+ Ана Дабовиќ – 2015 г
	+ Соња (Петровиќ) Васиќ – 2015, 2019, 2021 г.
* **WNBA шампион**
	+ Ана Дабовиќ – 2015 г
* **Најдобар стрелец во Евролигата**
	+ Мила Николиќ – 2000 г
	+ Ана Јоковиќ – 2003 г
	+ Гордана Грубин – 2004 г

Поврзано
--------

* Кошаркарската федерација на Србија

Наводи
------

1. ↑  „Ranking Women after the 2014 FIBA World Championship for Women". *FIBA.com*. Архивирано од изворникот на 2016-09-17. Посетено на 13 October 2014.
2. ↑  „PR no.22: Montenegro becomes 213th FIBA Member". FIBA. Архивирано од изворникот на 2016-03-06. Посетено на 26 August 2006.

Надворешни врски
----------------

* Профил на ФИБА
Позицијата на округот во државата Пенсилванија
Пенсилванија во Соединетите Американски Држави
Гринсбург-пенсилванија-судДржава САДСојузна држава Пенсилванија Популација 2010—број ст. 365.169ФИПС код 42129

**Вестморленд** (англиски: *Westmoreland County*) е округ во американската држава Пенсилванија.

Демографија
-----------

Според пописот од 2010 година, бројот на жители е 365.169, што е за 4.824 (-1,3%) жители помалку од 2000 година.

|  |  |  |
| --- | --- | --- |
| Група | 2000 година | 2010 година |
| Белци | 355.944 (96,2%) | 346.111 (94,8%) |
| Афроамериканци | 7.446 (2,0%) | 8.562 (2,3%) |
| Азијци | 1.920 (0,5%) | 2.704 (0,7%) |
| Хиспанците | 1.869 (0,5%) | 3.179 (0,9%) |
| Во целост | 369.993-ти најчести | 365.169 |

Наводи
------

1. 1 2  „Pennsylvania Trend Report 1: State and Counties". Архивирано од изворникот на 23. 04. 2012. Посетено на 30. 6. 2013.. Проверете ги датумските вредности во: `|accessdate=, |archive-date=` (help)

Поврзано
--------

* Списоци на окрузи во САД

Надворешни врски
----------------

* Матична страница (англиски)
Координати: 34°30′37″N 87°43′42″W﻿ / ﻿34.51028° СГШ; 87.72833° ЗГД﻿ / 34.51028; -87.72833На функцијата {{#coordinates:}} ѝ се дадени неважечки аргументи

Раселвил
Локација на Раселвил во округот Френклин, Алабама.
**Раселвил** (англиски: *Russellville*) е град во Алабама, САД, административен центар на округот Френклин. Населението во овој град изнесува околу 9 000 жители (2000).

Во Раселвил е роден писателот Густав Хасфорд (1947-1993).

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за САД е никулец. Можете да помогнете со тоа што ќе ја проширите.** п
* р
* у
 |
Кујунџија во Тунис
 Сцена од претставата Зона Замфирова од 1924 година со приказ на кујунџиски дуќан.
**Кујунџија** — стар назив за занаетчија златар, кој изработува или менува (модификува) накит и ситни украсни предмети од злато, сребро и други благородни метали. Овој занает е всушност еден вид уметност бидејќи се прават мали украсни предмети за што е потребно: инвентивност, умешност и прецизност. Порано се користеле едноставни алатки и работата најчесто се работела со рака. Во последно време, модерната технологија се користи за обработка на материјали и изработка на украси. Кујунџиите во својата работа користат и разни видови скапоцени камења. Најчести производи на овие занаетчии се: прстени, бурми, обетки, шноли, брошеви, ѓердани, гривни и слично.

Гравирање
---------

Покрај изработката на украсни предмети, кујунџиите се занимаваат и со гравура, со гравирање на букви, зборови или цели цртежи на нивните производи (или на производот што им се носи). Во последно време, златарите се занимаваат и со украсување на рачни и џебни часовници или метални запалки. Покрај изработката и обработката на украси и накит, златарите од неодамна се занимаваат и со позлатување или посребрување на накит или некои други предмети. Во кујунџиската работилница или златара, освен изработка на накит, се врши и откуп на стар или искршен накит или купуваат стари сребрени или златни монети (купениот материјал подоцна се користи за преработка и изработка на нови предмети).

Во минатото, кујунџиите ги продавале своите производи на панаѓури и собори или на пазар кога било пазарен ден.

Наводи
------

1. ↑  „кујунџија" — Дигитален речник на македонскиот јазик
2. ↑  „кујунџија" — Официјален дигитален речник на македонскиот јазик
3. ↑  „STARI ZABORAVLJENI ZANATI". Посетено на 5. 2. 2020. Проверете ги датумските вредности во: `|accessdate=` (help)
Борис Брејча
**Борис Брејча** (роден на **26.11.1981** година во Лудвигшафен ам Рајн ), е германски диџеј и музички продуцент. Самиот тој го опишал неговиот музички стил како „High-Tech Minimal ". 
Започнал да настапува со маска на своите перформанси од настапот во Бразил зашто закал да е поразличен од сите други диџеи. Многу негови обожаватели ја имале истетовирано неговата маска, па затоа тој никогаш не би ја сменил.PEOPLE LOVE TO SEE THAT AN ARTIST HAS SOME KIND OF IDENTITY

Надворешни врски
----------------

* Матична страница
* Boris Brejcha на Facebook
* Boris Brejcha

Наводи
------

1. ↑  „Boris Brejcha". *Boris Brejcha* (германски). Посетено на 2019-04-17.
2. ↑  Gwinnett, Mark (2018-08-13). „Getting serious with minimal master Boris Brejcha". *The Sun* (англиски). Посетено на 2018-09-08.
Воздушната линија на јоханесбуршката централна бизнис област, видена од опсерваторијата од Карлтон Центар.
**Јоханесбург** е најнаселениот град во Јужноафриканската Република и третиот најнаселен град во Африка, по Каиро и Лагос. Жителите му дале прекари на градот, како "Jo'burg", "Jozi" и "eGoli". Јоханесбург е провинциски главен град на провинцијата Гаутенг, најбогатата провинција во ЈАР и место каде се наоѓа уставниот суд на Јужна Африка. Градот е еден од четириесетте најголеми метрополи во светот и единствениот глобален град во Африка (класифициран како во светски град). Иако понекогаш погрешно се смета дека Јоханесбург е главен град на ЈАР, тој не е ни еден од официјалните главни градови на ЈАР (иако Преторија, која е дел од истиот урбан ентитет е главен град).

Јоханесбург е место каде што се одвива голема трговија со злато и дијаманти, како резултат на местоположбата на градот на богатиот со минерали ридски венец Витватерсранд. Аеродромот на Јоханесбург (Меѓународен Аеродром во Јоханесбург) е еден од најголемите и најзафатени аеродроми во Африка и порта за меѓународниот воздушен сообраќај до и од остатокот на Јужна Африка.

Според пописот од 2001 година, населението на градот е повеќе од три милиони. Површината на Јоханесбург е 1,644 км2, додека неговата густина на население е само 1,962/км2. Населението на целата јоханесбуршка метрополитенска област е единаесет милиони. Дел од овој град е и Совето на југозапад, гратче коешто апартхејдот го оспособи за живеалиште на голем број на мигранти-работници.

Јоханесбург е град-близнак со Њујорк, САД и Бирмингем, Обединетото Кралство.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 130803377
* LCCN: n79104288
* GND: 4028698-8
* SUDOC: 027433870
* NKC: ge307473

 |

 |


1. ↑  „Johannesburg (South Africa)". Crwflags.com. Посетено на 9 December 2010.
2. ↑  Municipal Demarcation Board, South Africa Архивирано на 26 април 2009 г. Посетено на 23 March 2008.
3. ↑  „Census 2011". *StatsSA*. StatsSA. Посетено на 4 August 2015. На `|first1=` му недостасува `|last1=` (help)
4. ↑  „Gauteng's Human Development Index" (PDF). Gauteng City-Region Observatory. 2013. стр. 1. Архивирано од изворникот (PDF) на 11 January 2015. Посетено на 1 January 2015.
5. 1 2  „Global city GDP 2014". Brookings Institution. Архивирано од изворникот на 2013-06-04. Посетено на 18 November 2014.
Гривна од Иран
**Гривна**, **белезија**, **белегзија**, **белезица** и **бразлетна** — украсен предмет, вид накит, кој се носи околу зглобот на раката. Зборот „бразлетна" потекнува од францускиот збор  *bracelet*  (латински: *brachiale*). Најчесто се изработуваат од благородни метали: злато, платина, сребро, од некои легури на благородни метали или од бисери и скапоцени камења. Белезиците можат да бидат со или без украсни додатоци — приврзоци.

Покрај од горенаведеното, белезици можат да се изработуваат и од: школки, украсни парчиња од резбарено дрво, уметничко стакло, парчиња од разнобојна пластика, разнобојни каменчиња и други материјали (бижутерија). Вредноста на белезицата може да биде голема доколку е скап материјалот од кој е изработена или ако је изработена како уметничко дело (во зависност од уметничката вредност и работата на уметникот кој ја направил белезицата). Белезиците се изработуваат и продаваат од кујунџии или златари, а во поново време се произведуваат индустриски или во студија (по нацрти на модни творци).

Освен белезици, во најупотребуван накит спаѓаат обетки, ѓердани, прстени и други.

Наводи
------

1. ↑  „гривна" — Дигитален речник на македонскиот јазик
2. ↑  „гривна" — Официјален дигитален речник на македонскиот јазик
3. ↑  „белезија" — Дигитален речник на македонскиот јазик
4. ↑  „белезија" — Официјален дигитален речник на македонскиот јазик
5. ↑  „белегзија" — Дигитален речник на македонскиот јазик
6. ↑  „белегзија" — Официјален дигитален речник на македонскиот јазик
7. ↑  „белезица" — Дигитален речник на македонскиот јазик
8. ↑  „белезица" — Официјален дигитален речник на македонскиот јазик
9. ↑  „бразлетна" — Дигитален речник на македонскиот јазик
10. ↑  „бразлетна" — Официјален дигитален речник на македонскиот јазик
Ана Пјатих
**Ана Пјатих** (руски: *Анна Викторовна Пятых*, родена во Москва на 4 април, 1981 година) е руска атлетичарка специјализирана за троскок и скок во далечина.

Нејзини тренери се Витолд Крер и Евгеније Тераваносов. Пјатихова е висока 1,75, а тешка 64 килограми.

Ана Пјатих била првак на Русија во 2004 година. (14,96 м) и во 2006 година (14,67 м). На меѓународен план, таа еднаш освоила сребрен медал на Светското првенство во сала 2006 година и четири пати бронзени медали: два на Светското првенство 2005 во Хелсинки и 2009 година во Берлин еден во сала во 2010 година во Доха, и еден на Европското првенство 2006 година во Гетеборг, и учествувала и во 2004 година во Атина и 2008 година во Пекинг .

Значајни резултати во троскок
-----------------------------

| Година | Натпреварување | Место | Плас | Рез. |
| --- | --- | --- | --- | --- |
|  Русија |
| 2002 година | Европско првенство | Минхен, Германија | 8 | 14.08 |
| 2003 година | Светско првенство во сала | Бирмингем, Велика Британија | 4 | 14,35 |
| Светско првенство | Париз, Франција | 4 | 14,72 |
| 2004 година | Олимпијада | Атина Грција | 8 | 14,79 |
| 2005 година | Светско првенство | Хелсинки Финска |  | 14,78 |
| 2006 година | Светско првенство во сала | Москва Русија |  | 14,93 |
| Европско првенство | Гетеборг Шведска |  | 15.02 |
| 2007 година | Светско првенство | Осака, Јапонија | 4 | 14,88 |
| 2008 година | Светско првенство во сала | Валенсија Шпанија | 11 | 13.99 |
| Олимпијада | Пекинг, Кина | 8 | 14,73 |
| 2009 година | Светско првенство | Берлин, Германија |  | 14.58 |
| 2010 г. | Светско првенство во сала | Доха, Катар |  | 14,64 |
| 2013 година | Светско првенство | Москва, Русија | 7 | 14.29 |

### Лични рекорди

* на отворено:

**Скок во далечина** - 6,72 м 29 јуни 2007 г. Москва, Русија
**троскок** - 15,02 м - 9 август 2006 година, Гетеборг, Шведска
* во сала

**Скок во далечина** - 6,57 метри 23 јануари 2005 година, Москва, Русија
**Троскок** - **14,93 м.** 11 март 2006 година, Москва, Русија

Надворешни врски
----------------

* Портрет на IAAF
* Портрет на руска атлетика Архивирано на 20 септември 2020 г.